[bookmark: _GoBack]Уважаеми студенти,
Съгласно процедурата по Стандарта за завършване на образователно-квалификационна степен трябва да предадете заявление за избор на научен ръководител и тема, по която ще разработвате дипломната си теза. 
Попълненото заявление, подписано от избрания от Вас научен ръководител, и правилно формулирана темата, по която ще работите, заедно с написана от Вас АНОТАЦИЯ за дипломната теза (анотацията е в размер до двайсет изречения и описва накратко защо точно тази тема е избрана, какво Ви е вдъхновило, какво искате да внушите и т. н.), се предават в офис 612, ет. 6, корпус ІІ, НАЙ-КЪСНО ТРИ МЕСЕЦА ПРЕДИ датата за защита. Може да я изпратите и на посочения по-долу имейл. След одобряването на темата и научния ръководител от Програмен и Департаментен съвет, студентът следва да разработи тезата си и да я предаде на научния си ръководител за одобрение, ПРЕДИ ДА СЕ ПОДАДАТ ДОКУМЕНТИТЕ ЗА ЯВЯВАНЕ НА ДИПЛОМНА ЗАЩИТА. Когато дипломната работа е одобрена от научния ръководител, се подава заявление за допускане до дипломиране (в посочения по-горе офис), придружено с обща справка (отдел „Студенти“, ет. 1, корпус І или от e-student), портфолиото, и подписано от научен ръководител и 2 CD, на които е записана разработената дипломна теза, НАЙ-КЪСНО ДО ПОСОЧЕНАТА В ГРАФИКА ЗА ЗАЩИТИ ДАТА, която е около месец и половина ПРЕДИ самата защита.

В тази връзка моля всеки, желаещ да се дипломира, да подготви навреме нужните документи, за да не се получи забавяне и отлагане за следващи дипломни сесии.

